als_Latn dik_Latn sag_Latn
Filip Lahm, kapiteni i Bajernit, ka paralajmëruar shokët e tij të skuadrës se dominanca e padiskutueshme në kampionat nuk duhet t’i prishin punë skuadrës për kompeticionin më të rëndësishëm. Askush nuk e njeh meritën e Pep Guardiolës për fitimin e Bundesligës, nëse bavarezët nuk arrijnë të përsërisin suksesin e Jup Hajnkesit, ish-trajnerit legjendar që fitoi tripletën në vitin 2013. Këtë e di mirë edhe Lahm, i cili në intervistën e tij të fundit për “Sport Bild” u ka rikujtuar lojtarëve të Bajernit performancën e vjetshme kundër Real Madridit në “Allianz Arena”, ku u vu re një rënie drastike në formë e skuadrës për shkak se në javët e fundit para gjysmëfinaleve të Champions Leagues, kampionët bënë lëshim në kampionat (si në pikë, edhe në lojë).
Deklarata – “Një gjë është e qartë: Të gjithë në skuadër e kanë mësuar nga viti i kaluar, kur panë se ç’ndodhi. Mjafton të mos japim pak përqindje nga kapaciteti ynë në kampionat, që të humbim përqëndrimin në Champions League”, – tha Lahm. Pasojat dihen mirë. Ato i përmendi vetë kapiteni i Bajernit. “Ne vjet patëm vetëm një ndeshje katastrofë dhe ajo ishte humbja 0-4 kundër Real Madridit. Aty nuk ishim Bajerni që të gjithë njohim. Duhet ta pranojmë”, – shpjegoi 31-vjeçari.
Rikthimi – Lahm, i cili këtë javë u stërvit për herë të parë pas dëmtimit në kyçin e këmbës, thuhet se do të rikthehet në fushë më Bajernin në mesin e muajit mars. Pra, kapiteni do të jetë gati për çerekfinalet e Champions Leagues, nëse Bajerni arrin deri në atë fazë duke mundur Shaktjorin në “Allianz Arena” pas barazimit pa gola në Ukrainë.
als_Latn als_Latn als_Latn